বন বিভাগ ও পুলিশ সূত্রে জানা যায়, সম্প্রতি রাতারগুল বনের দুই পার্শ্বে দখল হয়ে যাওয়া ২০১ একর জায়গা উদ্ধার করে বনবিভাগ। এ সকল জায়গায় তারা বনায়নের উদ্যোগ গ্রহণ করে। সে লক্ষ্যে গত মঙ্গলবার মহেষখেড় এলাকায় বন বিভাগের ১৩১ একর জমিতে মুর্তা ও বেত গাছের চারা লাগানো হয়। এর পরেই স্থানীয় মহেষখেড় গ্রামবাসীর লোকজন এ সকল গাছের চারা উপড়ে ফেলে। গতকাল বুধবার সকালে এ জায়গা পুনরুদ্ধার ও পুণরায় গাছের চারা লাগানোর জন্য স্থানীয় ভূমি প্রশাসন ও পুলিশ নিয়ে বনবিভাগের কর্মকর্তারা ঘটনাস্থলে যান।